Abdelmadjid Tebboune

Abdelmadjid Tebboune (; s. 17. marraskuuta 1945) on algerialainen poliitikko, joka valittiin Algerian presidentiksi maan presidentinvaaleissa joulukuussa 2019. Hänet valittiin syyskuussa 2024 jatkokaudelle.Sari Taussi, Algeriassa istuva presidentti nimitetty murskaluvuin jatkokaudelle, Yle.fi, uutiset 8.9.2024, viitattu 8.9.2024

Algerian presidenttinä 20 vuotta ollut Abdelaziz Bouteflika joutui eroamaan kansalaisten laajojen protestien vuoksi virastaan helmikuussa 2019 menetettyään Algerian merkittävimmän poliittisen vaikuttajan eli maan armeijan luottamuksen. Kansalaisten protestit jatkuivat, sillä joulukuussa 2019 pidettyihin presidentinvaaleihin hyväksyttiin ehdokkaiksi vain henkilöitä, jotka protestoijien mukaan edustivat kaikki vuodesta 1962 Algeriassa valtaa pitänyttä vanhaa eliittiä. Presidentinvaaleja boikotoitiinkin laajasti, ja äänestysprosentiksi jäi 40 prosenttia. Entinen Bouteflikan hallinnon pääministeri, 74-vuotias Abdelmadjid Tebboune sai annetusta äänistä 58 prosenttia, ja hän tuli siten valituksi Algerian uudeksi presidentiksi.

Tebboune lupasi alkaa kehittää Bouteflikan jälkeen "uutta Algeriaa". Vuonna 2020 hän oli koronataudin takia kuukausia poissa julkisuudesta ja sai sairauteen hoitoa Saksassa. Hän erotti useita ministereitä ilman näkyvää syytä, mikä teki hallituksesta passiivisen toimitusministeristön, joka ei ole pystynyt hillitsemaan maan sosiaalista ja taloudellista kriisiä.

Tebboune valittiin syyskuussa 2024 jatkokaudelle presidenttinä. Hän sai 95 prosenttia äänistä, mutta vain kuusi miljoonaa 24 äänioikeutetusta käytti ääntään. Vaaleja ei ole pidetty aivan rehellisinä.

 Kunnianosoituksia 
 55x55px Italian tasavallan ansioritarikunta (Italia, 2021)
 55x55px Renessanssin ylin ritarikunta (Jordania, 2022)
 55x55px Palestiinan ritarikunta (Palestiina, 2021)
 55x55px Henrik Purjehtijan ritarikunta (Portugali, 2023)
 55x55px Kansallinen ansioritarikunta (Tunisia, 2021)

 Lähteet 

 Aiheesta muualla 

Luokka:Algerian presidentit
Luokka:Algerian puolustusministerit
Luokka:Vuonna 1945 syntyneet
Luokka:Elävät henkilöt